作者：周密
词牌/韵律：高阳台

paragraphs: 照野旌旗，朝天车马，平沙万里天低。
宝带金章，尊前茸帽风。
秦关汴水经行地，想登临、都付新诗。
纵英游，叠鼓清笳，骏马名姬。
酒酣应对燕山雪，正冰河月冻，晓陇云飞。
投老残年，江南谁念方回。
东风渐绿西湖柳，雁已还、人未南归。
最关情，折尽梅花，难寄相思。

标签：宋词三百首